प्रदेश में पिछले काफी समय से शिक्षा विभाग में नवाचार किए जा रहे हैं। नवाचारों की बदौलत गुणवत्तापूर्ण शिक्षा में प्रदेश ने देशभर में एक नया मुकाम हासिल किया है। शिक्षा के क्षेत्र में किए जा रहे नवाचारों की बदौलत सरकारी स्कूलों का लगातार शैक्षणिक स्तर सुधर रहा है। इसी का नतीजा है कि सरकारी स्कूलों का परीक्षा परिणाम भी साल दर साल बेहतर होता जा रहा है। प्रदेश में शिक्षा की गुणवत्ता में आए सुधार के बाद अब विभाग में विभागीय स्तर पर बड़े बदलाव की तैयारी की जा रही है।